Višegrado grupė

Višegrado grupė (V4) – neformali Vidurio Europos šalių integracija, kurioje dalyvauja Čekija, Lenkija, Slovakija ir Vengrija. Integracijos tikslas yra stiprinti bendradarbiavimą tarp šalių. Višegrado grupė buvo įkurta 1991 m. tam, kad paremtų Vidurio Europos šalių siekius įstoti į Europos Sąjungą, nes visos jos norėjo tapti ES narėmis Visegrad Group. Integraciją įkūrė trys šalys (Lenkija, Vengrija ir Čekoslovakija), kurios sudarė Višegrado trikampį. 1993 m. sausio 1 d. po Čekoslovakijos skilimo į dvi atskiras valstybes, Višegrado grupės narėmis tapo Čekija ir Slovakija. Vienintelė Višegrado grupės institucija – tai Tarptautinis Višegrado fondas, kuris finansiškai remia Višegrado grupės narių projektus.

 Istorija 
1991 m. vasario 15 d. laikoma Višegrado grupės įkūrimo data, kai Lenkijos prezidentas Lech Wałęsa, Čekoslovakijos prezidentas Václav Havel ir Vengrijos ministras pirmininkas József Antall pasirašė bendrą deklaraciją Vengrijos miestelyje Višegrade, kurioje nustatė bendradarbiavimo tikslus ir sąlygas. 1992 m. Višegrado grupės šalys pasirašė Vidurio Europos laisvosios prekybos susitarimą (CEFTA). Tačiau, Vidurio Europos šalys ne visada aktyviai dalyvavo Višegrado grupėje. Ekonominė transformacija nulėmė, kad tarp Vidurio Europos šalių atsirado išsivystymo skirtumai. Šių šalių lyderiai pradėjo bijoti, kad tai galėtų sulėtinti jų pastangas įstoti į Europos Sąjungą. Todėl Višegrado grupės šalys pradėjo konkuruoti tarpusavyje, o šalių lyderių susitikimai 1994–1998 m. vyko nereguliariai.Grupa Wyszehradzka – historia i przyszłość 

 Misija ir tikslai 
Višegrado grupė – tai keturių Vidurio Europos šalių forumas, kur jos gali dalintis patirtimi ir ieškoti bendrų pozicijų sprendžiant regiono ir ES problemasGrupa Wyszehradzka, Ministerstwo Spraw Zagranicznych Rzeczpospolitej Polski. Be to, Višegrado grupė daug dėmesio skiria saugumo ir stabilumo stiprinimui Vidurio Europoje, informacijos keitimuisi ir skatina bendradarbiavimą kultūros, mokslo, švietimo ir jaunimo mainų srityse. Prioritetinėmis bendradarbiavimo sritimis laikoma transporto infrastruktūros plėtra ir energetinio saugumo regione stiprinimas. Višegrado grupės šalys bendradarbiauja su trečiosiomis šalimis pagal V4 + mechanizmą.Grupa Wyszehradzka, Ministerstwo Spraw Zagranicznych Rzeczpospolitej Polski

 Višegrado grupės pirmininkavimas 
Pirmininkavimas Višegrado grupėje vyksta rotacijos principu, kada pirmininkaujanti valstybė keičiasi kas metus (liepos 1d.).

Pirmininkavimas Višegrado grupėje:
 1991/1992 –  Čekoslovakija
 1992/1993 –  Lenkija
 1993/1994 –  Vengrija
 1994/1995 –  Slovakija
 1995/1996 –  Čekija
 1996/1997 –  Lenkija
 1997/1998 –  Vengrija
 1998/1999 –  Slovakija
 1999/2000 –  Čekija
 2000/2001 –  Lenkija
 2001/2002 –  Vengrija
 2002/2003 –  Slovakija
 2003/2004 –  Čekija
 2004/2005 –  Lenkija
 2005/2006 –  Vengrija
 2006/2007 –  Slovakija
 2007/2008 –  Čekija
 2008/2009 –  Lenkija
 2009/2010 –  Vengrija
 2010/2011 –  Slovakija
 2011/2012 –  Čekija
 2012/2013 –  Lenkija
 2013/2014 –  Vengrija
 2014/2015 –  Slovakija
 2015/2016 –  Čekija
 2016/2017 –  Lenkija
 2017/2018 –  Vengrija
 2018/2019 –  Slovakija
 2019/2020 –  Čekija
 2020/2021 –  Lenkija
 2021/2022 –  Vengrija
 2022/2023 –  Slovakija
 2023/2024 –  Čekija
 2024/2025 –  Lenkija

 Šaltiniai ir išnašos 

 Nuorodos 
 Oficiali Višegrado grupės interneto svetainė
 Visegrad Insight – nepriklausomas žurnalas
 Visegrad Revue – interneto žurnalas apie Višegrado regioną ir Vidurio Europą
 Think Visegrád – V4 Think-Tank 

Kategorija:Tarptautiniai santykiai
Kategorija:Čekija 
Kategorija:Vengrija
Kategorija:Slovakija
Kategorija:Lenkijos užsienio politika
Kategorija:Europos organizacijos